В средата на сезон 1979 – 1980 Лакомб преминава в „Бордо“, който е трениран от бившия му партньор от „Лион“, Жаке. С „Бордо“ Лакомб печели три титли шампион на Франция и две Купата на Франция, и стига до полуфинал в КЕШ. През 1982 г. Лакомб заминава на Мондиал 1982, но там получава травма във втория мач. След две години става европейски шампион, след което решава да сложи край на кариерата си в националния тим.